Frognerkilen

Frognerkilen er en kil, eller trang vik, innerst i Oslofjorden, mellom Filipstad (Oslo), Skillebekk og Skøyen i øst og Bygdøy i vest. 

Frognerkilen er en naturlig båthavn, da den ligger lunt til. Frognerkilen har navn etter Frogner hovedgård, som eide hele stranden fra Frognerelven til Skillebekk, som var grense mot Bymarken. Ved innseilingen til Frognerkilen ligger på østsiden Kongen, som er klubbhuset til Christiania Roklub, og på vestsiden Dronningen, som inneholder klubb- og selskapslokalene til Kongelig Norsk Seilforening. Frognerkilen inngår i planene for Havnepromenaden, som ble vedtatt i 2008.
Frognerkilen om kvelden |thumb
Om vinteren i årene 1880–1900 når fjordisen hadde lagt seg, ble det laget til en skøytebane hvor blant annet Allround-VM på skøyter 1900, menn ble arrangert, og mester dengang ble Edvard Engelsaas.

Frognerkilen har gitt navn til den geologiske Frognerkilformasjonen,Database for geologiske enheter en åsrygg av kalkstein og skifer datert til sen ordovicium for ca 453 millioner år siden, da Norge lå sør for ekvator.Kjetil Østli: «Er dette et fossil?», A-magasinet 3. juni 2016

 Båtforeninger og båthavner  
 Bygdøy Allé båtforening 
 Kongelig Norsk Seilforening 
 Skøyen Båtforening 
 Skarpsno Baatforening 
 Skarpsno Bøyehavn 
 Frognerkilen Båtforening av 1860

 Kulturminne 
Frognerkilen er et kulturminne og har nummer 137441 i Riksantikvarens kulturminnebase.

 Noter 

 Referanser 
Statens kartverk: Faktaark: Frognerkilen

 Eksterne lenker 
 Friluftsetaten om Frognerkilen


Kategori:Bydel Frogner
Kategori:Bukter i Oslo
Kategori:Kulturminner i bydel Frogner
Kategori:Tidligere idrettsanlegg i Oslo
Kategori:Tidligere skøytearenaer i Norge
Kategori:Artikler i skøytesportprosjektet